**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Program javnih potreba u društvenim djelatnostima Općine Podstrana za 2024. godinu

**PRAVNI OSNOV:** Zakon o lokalnoj i područnoj (regionalnoj)

samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za javnu nabavu, gospodarstvo, društvene djelatnosti

i EU fondove

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19 i 144/20), i članka 30. Statuta općine Podstrana («Službeni glasnik Općine Podstrana" broj: 07/21, 21/21, 04/23) Općinsko vijeće Općine Podstrana na 22. sjednici, održanoj dana 28. studenog 2023. godine donosi:

**P R O G R A M**

**javnih potreba u društvenim djelatnostima Op**ć**ine Podstrana za 2024. godinu**

**Članak 1.**

Programom javnih potreba u društvenim djelatnostima Općine Podstrana za 2024. godinu obuhvaćeni su programi javnih potreba u predškolskom odgoju, osnovnom, srednjem i visokom obrazovanju, promicanju kulture, zdravstva i socijalne skrbi, razvoju civilnog društva od značaja za Općinu Podstrana.

Ovim Programom utvrđuju se mjere, aktivnosti, poslovi i djelatnosti s ciljem stvaranja preduvjeta za zadovoljavanje potreba u sljedećim područjima:

· predškolskom odgoju,

· osnovnom školstvu,

· srednjem i visokom obrazovanju,

· kulturi,

· zdravstvu i socijalnoj skrbi

· slobodnom udruživanju građana - civilnom društvu,

· ostalo

**Članak 2.**

Ovim Programom utvrđuju se prioriteti onih programa i kategorija korisnika čija je redovna djelatnost segment dugoročne politike Općine Podstrana, sa ciljem zadovoljavanja potreba stanovnika općine u odgoju, obrazovanju, kulturi, zdravstvu, socijalnoj skrbi, razvoju civilnog društva.

**Članak 3.**

U 2024. godini Općina Podstrana sufinancirat će javne potrebe kako slijedi:

1. Programi i projekti Udruga

2. Programi predškolskog odgoja

3. Programi javnih potreba u sportu

4. Programi u zdravstvu i socijalnoj skrbi

5. Programi slobodnog udruživanja građana - civilnog društva u Općini Podstrana.

6. Programi organiziranja i provođenja zaštite i spašavanja

**Članak 4.**

Financijska sredstva za ostvarivanje javnih potreba iz članka 3. ovog Programa osiguravaju se u Proračunu Općine Podstrana za 2024. godinu.

Raspored financijskih sredstava iz stavka 1. ovog članka obavlja Upravni odjel za javnu nabavu, gospodarstvo, društvene djelatnosti i EU fondove Općine Podstrana sukladno Planu raspodjele sredstava Programa javnih potreba u društvenim djelatnostima za 2024. godinu (u daljnjem tekstu: Plan).

Plan iz stavka 2. ovog članka čini sastavni dio ovoga Programa.

**Članak 5.**

O izvršenju Programa i utrošku odobrenih sredstava korisnik podnosi izvješće Upravnom odjelu za proračun i financije ili Upravnom odjelu za javnu nabavu, gospodarstvo, društvene djelatnosti i EU fondove Općine Podstrana najmanje jedanput godišnje ili po izvršenju programa.

Korisnik je dužan podnijeti izvješće i češće, ako se to od njega zahtijeva.

**Članak 6.**

Ovaj Program objavit će se u „Službenom glasniku Općine Podstrana", a stupa na snagu osam (8) dana od dana objave.

KLASA: 024-02/23-01/13 Predsjednik

URBROJ: 2181-39-01-23-09 Općinskog vijeća:

Podstrana, 28. studenog 2023. godine Zdravko Galić

**Plan raspodjele sredstava Programa javnih potreba u društvenim djelatnostima**

**Općine Podstrana za 2024. godinu**

|  |  |
| --- | --- |
| **1.P PROGRAM: FINANCIRANJE PROJEKATA UDRUGA** | **Iznos u Eur** |

|  |  |
| --- | --- |
| 1.1. Aktivnost: financiranje projekata od interesa za Općinu Podstrana | 150.000,00 |

|  |  |
| --- | --- |
| UKUPNO: | **150.000,00** |

|  |  |
| --- | --- |
| **2.0.PROGRAM: PREDŠKOLSKI ODGOJ** | **Iznos u Eur** |

|  |  |
| --- | --- |
| 2.1. Aktivnost: Sufinanciranje dječjih vrtića na području i izvan Općine Podstrana | 1.184.000,00 |
| 2.2. Aktivnost: Financiranje pomoćnika djeci s poteškoćama | 100.000,00 |
| UKUPNO: | **1.284.000,00** |

|  |  |
| --- | --- |
| **3.0. PROGRAM:JAVNE POTREBE U SPORTU** | **Iznos u Eur** |

|  |  |  |
| --- | --- | --- |
| 3.1. Aktivnost: Zajednica sportskih udruga Općine Podstrana | 170.000,00 | |
| 3.2. Aktivnost: Najam dvorane OŠ „Strožanac“ | 4.300,00 | |
| UKUPNO: | **174.300,00** | |
|  |  |  |

|  |  |
| --- | --- |
| **4.0. PROGRAM: SOCIJALNA SKRB** | **Iznos u Eur** |

|  |  |
| --- | --- |
| 5. 4.1. Aktivnost: Novčane pomoći građanima i kućanstvima | 445.000,00 |

|  |  |
| --- | --- |
| UKUPNO: | **445.000,00** |

|  |  |
| --- | --- |
| **5.0. RAZVOJ CIVILNOG DRUŠTVA** | **Iznos u Eur** |

|  |  |
| --- | --- |
| 5.1. Aktivnost: Hrvatski crveni križ | 20.000,00 |
| 5.2. Aktivnost: Vjerske zajednice - redovna djelatnost | 40.000,00 |
| 5.3. Aktivnost: Vjerske zajednice – uređenje sakralnih objekata | 40.000,00 |
| 5.4. Aktivnost: Gradska knjižnica Marko-Marulić | 23.000,00 |

|  |  |
| --- | --- |
| UKUPNO: | **123.000,00** |

|  |  |
| --- | --- |
| **6.0. PROGRAM: ORGANIZIRANJE I PROVOĐENJE ZAŠTITE I SPAŠAVANJA** | **Iznos u Eur** |

|  |  |
| --- | --- |
| 6.1. Aktivnost: DVD Podstrana | 115.000,00 |
| 6.2. Aktivnost : HGSS | 3.000,00 |
| 6.3. Aktivnost: Civilna zaštita | 8.800,00 |

|  |  |
| --- | --- |
| UKUPNO: | **126.800,00** |

OBRAZLOŽENJE

Svake godine, uz proračun, je potrebno donijeti Program javnih potreba za sljedeću proračunsku godinu kojim se utvrđuju javne potrebe u predškolskom odgoju, osnovnom, srednjem i visokom obrazovanju, promicanju kulture, zdravstvu i socijalnoj skrbi te razvoju civilnog društva od značaja za Općinu Podstrana.

Plan raspodjele sredstva je usklađen s Proračunom za 2024. godinu.